Валери Видас
Във всяка моя мисъл ти присъстваш…

chitanka.info

„Във всяка моя мисъл ти присъстваш —

събуждам се със теб,

заспивам с теб

и моля се на своя Бог за теб

и твоите деца.“

О, ако бях свободен,

та да извикам туй пред своите,

пред гражданството строго

и пред свещеника във храма!

И ако можех при това да действам

тъй, както бих желал —

без страх, че върша светотатство —

навярно щях да го направя.

Но строгите закони на предците

и съвестта ми повеляват:

„Безнравствено е посегателство такова.

На несвободния е запретено да обича.“

Така ми рече оня друговерец,

когото бях избрала за леглото си,

преди да го изпратя на галерата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.